Title: Omat oikeuteni internetissä
Course: Opiskelussa tarvittavien laitteiden ja ohjelmistojen käytön osaaminen

Tutustut tässä osiossa hyvän käyttäytymisen periaatteet internetissä, tekijänoikeuksiin ja opit välttämään plagiointia opinnoissasi.

Yksityisyys internetissä

Internetissä tekemistämme toimenpiteistä jää jälki ja näitä tietoja keräävät eri tahot. Toiminnastasi kerää tietoa esimerkiksi:

- sosiaalisen median sovellukset ja niiden palveluiden tarjoajat
- selaimet ja hakukoneet
- yritykset (ostotapahtumat, toiminta verkossa)
- navigointipalvelusovellukset ja niiden tarjoajat (paikannustiedot)

Tiedon kerääminen perustuu siihen, että verkossa oleva laite pystytään tunnistamaan laitteen niin kutsutun IP-osoitteen avulla. IP-osoite tarkoittaa verkossa olevaa

verkossa olevalla laitteella on tunnistetieto, niin kutsuttu IP-osoite, jota käytetään internettiin kytkeytyessä. Tämän osoitteen perusteella pystytään ensinnäkin liikkumaan internetissä eli verkossa liikkuva data pystyy menemään oikeaan kohteeseen, mutta toisaalta tätä tietoa voidaan käyttää myös tunnistautumiseen.

Eri verkkosivuilla liikkuessasi saattaa olla käytössä evästeitä, jotka tarkoittavat tiedostoja, johon tallennetaan sivuston käyttäjän toimintoja. Evästeet voivat helpottaa verkkosivujen käyttöä nopeuttamalla esimerkiksi lomakkeiden täyttämistä. Pystyt itse vaikuttamaan, millaista tietoa sinusta kerätään kiinnittämällä huomiota muun muassa siihen, millaisia tietoja jaat itsestäsi eri palvelujen asetuksissa ja profiileissa. Kerättyjen tietojen avulla sinulle voidaan kohdentaa toimintaasi liittyvää mainontaa ja vaihtoehtoja.

Kaikkeen tietojen keräämiseen ja hyödyntämiseen on kuitenkin Suomen lainsäädännön mukaisesti saatava käyttäjältä lupa. Palvelun tuottajan pitää kertoa käyttäjälle tietojen keräämisestä ja sen hyödyntämisestä. Sinulla käyttäjänä on oikeus saada tarkistaa omat tietosi palvelun tuottajalta tekemällä tietosuojapyyntö.

Muista myös, että voit säätää monissa sosiaalisen median sovelluksissa omia yksityisyysasetuksiasi. Eri palveluiden välillä on kuitenkin paljon eroja, joten palvelusta riippuen omat julkaisusi voivat olla esimerkiksi automaattisesti julkisia, täysin yksityisiä tai sitten voit itse määrittää julkaisusi yksityisyysasetuksen.

Suomen eduskunnan alaisuudessa toimiva Sitra on luonut testin, jonka avulla voit selvittää omaa asennettasi, toimintaasi ja tietojasi yksityisyydestä verkossa. Tee Sitran digiprofiilitesti.

Tekijänoikeudet

Vaikka aineisto, kuten kuva, video tai tekstinpätkä on saatavilla netissä, se ei tarkoita sitä, että sitä saa käyttää vapaasti. Erilaisia teoksiksi luokiteltuja aineistoja koskee tekijänoikeus. Tekijänoikeus syntyy teoksen tehneelle henkilölle ja vain tekijä tai tekijät voivat päättää tekijänoikeuksistaan luopumisesta tai esimerkiksi aineistonsa julkaisusta avoimella lisenssillä (esimerkiksi avoimet creative commons-julkaisut).

Tekijänoikeuden kestoaika on pitkä. Teoksilla kesto on 70 tekijän kuolinvuodesta laskettuna. Teoksella tarkoitetaan tässä yhteydessä omaperäistä ja itsenäistä tuotosta. Tällaisia teoksia voivat olla esimerkiksi kirjat, lehdet, maalaukset, valokuvat, videot ja elokuvat sekä musiikki.

Tavallisillakin valokuvilla on lähioikeuksiin perustuva suoja-aika, joka on 50 vuotta kuvan ottamisajankohdasta. Tekijänoikeudet kieltävät teoksen kopioimisen, muokkaamisen ja levittämisen ilman tekijän lupaa. Et voi siis ottaa netistä mitä tahansa kuvaa ja käyttää sitä miten haluat.

Kopioston Tekijänoikeus-video

Mitä sitten, jos käytän aineistoa luvatta? Luvattomasta käytöstä voi seurata kohtuullinen hyvitys käytöstä tekijälle, erikseen sovittava vahingonkorvaus sekä mahdollisesti myös rikosvastuu (sakot tai jopa vankeus).

Kopioston Miten saan käyttää teoksia? -video

Kuvien käyttäminen

Turvallinen keino toimia oikein, kun haluat käyttää kuvia, musiikkia tai muuta aineistoa, on joko käyttää itse ottamiasi kuvia tai valita avoimia materiaaleja.

Seuraavat kuvapankit tarjoavat pelkästään CC0 -lisenssoituja kuvia:

- Pexels
- Pixabay

Lisäksi voit etsiä kuvia Googlen kuvahaulla. Valitse tarkennettu haku ja klikkaa avautuvassa hakuikkunassa "Käyttöoikeudet" valikkoa. Valitse täältä se lisenssi, jolla haet kuvia. CC0 = vapaasti käytettävissä, jaettavissa tai muokattavissa, myös kaupallisesti. Toinen opetusmateriaaleihin hyvin sopiva lisenssi on vapaasti käytettävissä, jaettavissa ja muokattavissa. Tutustu tarkemmin eri CC-lisensseihin.

Mikäli hyödynnät CC0 -lisensoituja kuvia, luopuu kuvaaja kaikista oikeuksistaan kuvaan. Monet kuvaajat kuitenkin toivovat, että heidän nimensä tai nimimerkkinsä mainittaisiin valokuvissa. Tallenna kuva itsellesi kuvapankista lisäämällä kuvan nimeen esimerkiksi kuvaajan nimi tai nimimerkki sekä esimerkiksi kuvapankki, josta kuvan löysit. Näin löydät nämä tiedot myöhemmin, mikäli tarvitset niitä. Halutessasi voit myös luoda oppimisympäristöön tallentamastasi kuvasta suoran linkin kuvan lähteeseen maalaamalla kuvan, klikkaamalla "luo linkki" painiketta ja lisäämällä kuvan verkko-osoitteen linkkiin.

Muita ilmaisia kuvapankkeja

Oheiset kuvapankit tarjoavat myös valokuvia ja osa myös videoita ja vektorigrafiikkaa CC0 -lisensseillä. Varmista vielä lisenssointi kuvapankista.

• kuviasuomesta.fi  (CC0-lisenssillä olevia kuvia)

• StockSnap.io (CC0-lisenssillä olevia kuvia)

• Reshot (kuvia myös kaupalliseen käyttöön muokkausoikeuksin)

• Unsplash.com (ilmaisia kuvia kaupalliseen käyttöön muokkausoikeuksin)

• FreeStocks.org (pääosin CC0 -lisenssillä)

• Picjumbo (ilmaisia kuvia myös kaupalliseen käyttöön, tarjoaa maksullista Premiumia)

• StyleStock (ilmaisia hempeitä kuvia myös osin kaupalliseen käyttöön, sisältää myös maksullista materiaalia)

• Shotstash.com

Musiikin käyttäminen

Musiikin liittämiseen omaan työhön tarvitaan lupa musiikin oikeudenhaltijoilta, jos haluaa jakaa työn netissä tai esittää sitä julkisesti.

1. Teoston ja Gramexin luvalla: Luvan musiikin käyttöön voi hankkia Teostosta ja Gramexista.
2. Itse tehty musiikki ja CC-lisenssi: Voit käyttää myös itse tekemääsi musiikkia tai netistä löytyvää, laillisesti saatavilla olevaa musiikkia, jonka käyttö on sallittu CC-lisenssillä tai muulla lisenssillä. Tarkista käyttöehdot huolella!

Musiikkia avoimella lisenssillä on saatavilla esimerkiksi seuraavilta sivustoilta:

- Free music archive
- Jamendo

Videoiden käyttäminen

Videon tai sen osan käyttämiseen osana omaa työtä tarvitaan lupa, jonka voi hankkia tekijältä. Voit myös käyttää avoimesti lisensoitua materiaalia. Monessa avoimien kuvien kuvapankissa on myös avointa videomateriaalia.

Voit myös vapaasti linkittää työhösi videolinkin. Löydät työhösi sopivan videon YouTubesta, joten voit kopioiden videon jakolinkin ja liittää sen esimerkiksi tekstin sekaan. Videon tulee kuitenkin olla laillisesti saatavilla netissä, laittomasti jakoon laitettuja videoita, elokuvia, tai sarjoja tämä ei koske.

Voit myös itse kuvata valokuvia tai videota, mutta paikan omistaja voi kieltää kuvaamisen myös julkisella paikalla. Kuvan tai videon julkaiseminen on sitten eri asia tai tarvitsetkin luvan kuvan kohteilta, etenkin jos julkaiset tai levität kuvaa tai videota. Kuva tai video ei saa loukata henkilön yksityisyyttä tai kunniaa, vaikka se tuntuisi kuinka hyvälle jutulle tai vitsille siinä tilanteessa.

Vuorovaikutus verkossa

Internetissä toimiessa puhutaan usein netiketistä eli siitä kuinka netissä käyttäydytään. Kiusaaminen ja vihapuhe ovat valitettavan yleinen ilmiö verkkokeskusteluissa ja eri sosiaalisen median palveluissa. Älä itse käyttäydy typerästi verkossa tai sosiaalisessa mediassa. Kuvat ja kirjoitukset voivat tulla vastaan uudestaan vuosienkin päästä

Sananvapaus ei tarkoita rajatonta vapautta sanoa mitä tahansa. Esimerkiksi kunnianloukkaukset, laittomat uhkaukset ja perusoikeuksia ja ihmisarvoja loukkaavat puheet ovat rikosoikeudellisessa mielessä rangaistavia.

Ammatillisen koulutuksen tehtävänä on valmistaa opiskelija työelämään. Työelämässä ja myös työpaikalla tapahtuvassa oppimisessa on osallisena asioista, joista ei voi puhua vapaasti sosiaalisessa mediassa. Työpaikoilla käsitellään paljon työpaikan tai asiakkaiden luottamuksellisia tietoja ja asioita, joista olet vaitiolovelvollinen.

Tutustu Ylen artikkeliin Näin siistit öyhöttäjät pois internetistäsi

Testaa tunnistatko esimerkkitapauksista missä sanavapauden rajoja rikotaan. Tee Ylen testi.