Title: Digitaalinen oppiminen Moodlessa
Course: Opiskelussa tarvittavien laitteiden ja ohjelmistojen käytön osaaminen

Tässä osassa opit käyttämään ja työskentelemään sähköisessä oppimisympäristössä, Moodlessa.

Moodle oppimisympäristönä

Moodle on järjestelmä, josta pääset tutustumaan opintojaksoosi liittyvään materiaaliin, tekemään yhteistyötä ja kartuttamaan osaamistasi erilaisilla aktiviteeteilla. Tämäkin opintojakso on toteutettu Moodlessa. Gradian Moodle löytyy osoitteesta moodle.gradia.fi.

Moodleen kirjautuminen

Moodleen kirjautuminen tapahtuu Gradia -tunnuksilla osoitteessa moodle.gradia.fi. Lue kirjalliset ohjeet Moodleen kirjautumisesta!

Opintojaksolle liittyminen

Gradian Moodlessa olevalle opintojaksolle liittyminen tehdään pääsääntöisesti liittymisavaimen kautta. Opintojakson opettaja toimittaa sinulle linkin opintojaksolle ja tiedon joko kurssiavaimesta tai ryhmäavaimesta, jos opintojaksolla on käytössä ryhmätoimintoja. Saamasi linkki vie sinut suoraan opintojaksolle ja ensimmäiselle kerralla sinulta kysytään liittymisavain. Syötä saamasi avain kenttään.
Ensimmäisen kerran liittymisen jälkeen löydät omat kurssisi Moodlen työpöydältä.

Lue ohjeet opintojaksolle liittymisestä!

Edistymisen seuranta Moodlessa

Moodlessa on mahdollista seurata visuaalisesti, kuinka opinnot etenevät opintojakson aikana. Jokaisessa Moodlen työtilassa on työtilan sisällä oikeassa laidassa edistymisen seuranta-työkalu. Opettaja valitsee opintojakson tehtävistä ja aineistoista ne, jotka hän haluaa laskea mukaan edistymisen seurantaan. Voit opiskelija seurata etenemistä värikoodien avulla: sininen tarkoittaa tehtävää, jolle et ole vielä tehnyt mitään, vihreä suoritettua tehtävää, punainen keskeneräistä tai hylättyä tehtävää. Voit klikata työkalun palkkeja ja pääset suoraan kyseiseen tehtävään.

Omalta Moodlen työpöydältä näet ympyrädiagrammina eri opintojaksojen edistymisen. Huomaa, että osassa tehtävissä ja aktiviteeteissa hyväksytty suoritus voi tulla opettajan määrittämien kriteerien mukaan, esimerkiksi vaaditun vähimmäispistemäärän ylitettyä, mutta osassa voidaan käyttää tapaa, että opiskelija itse merkkaa tehtävän suoritetuksi. Erotat nämä eri tavat suoritusmerkintäruksista tehtävän vierestä: itsemerkittävät ovat kiinteällä viivalla olevia rukseja ja opettajan määrittämät ovat katkoviivalla.

Lue lisää edistymisen seurannasta!

Tehtävien palauttaminen Moodlessa

Moodlessa on erilaisia aktiviteettityyppejä. Olet kenties jo kokeillut tämän työtilan osioissa olevia monivalintatehtäviä ja kyselyitä. Yksi tyypillisin aktiviteettityyppi oppimistehtävänä on niin kutsuttu Tehtävä-aktiviteetti, jonka tunnistat luettelomaisesta symbolista.

Lue lisää, kuinka palautat tehtävän Moodlessa!

Katso alta video, kuinka palautat tehtävään vastauksen tiedostona!
https://youtu.be/zF3kHJ50LP4

Katso alta video, kuinka palautat tehtävään vastauksen verkkotekstinä!
https://youtu.be/3TPkSKm22pg

Keskustelualueet Moodlessa

Moodlessa on mahdollista hyödyntää keskustelualueita monella eri tavalla. Ne voivat olla tarkoitettu kurssin opettajan tiedottamiseen, opiskelijoiden ja opettajien vuoropuheluun tai niitä voidaan hyödyntää oppimistehtävien toteutuksissa. Muista keskustelualueelle kirjoittaessa asiallinen tyyli.

Lue lisää edistymisen seurannasta!