Title: Opintojaksosta yleisesti
Course: Opiskelussa tarvittavien laitteiden ja ohjelmistojen käytön osaaminen

Tässä osiossa saat tietoa tästä opintojaksosta yleisesti.

Tervetuloa kartuttamaan opinnoissa tarvittavaa digiosaamista !

Tässä osiossa saat lisätietoa opintojakson sisällöstä ja etenemisestä. Tämä materiaali soveltuu osana Yhteisiin tutkinnon osiin kuuluvaan Toiminta digitaalisessa ympäristössä -osa-alueeseen.

Opintojakson tavoitteet ja ammattitaitovaatimukset

Opintojakson jälkeen osaat
- käyttää yleisimpiä tieto- ja viestintäteknisiä laitteita ja tehdä niihin liittyviä valintoja
- käyttää digitaalisia palveluita ja sovelluksia.

Opintojakso suositellaan suoritettavaksi opintojen alkuvaiheessa (tai jopa ennen opintojen aloittamista), jotta saat perustaidot toisen asteen opinnoissa tarvittavien digivälineiden käyttöön. Opintojakso on mahdollista suorittaa itsenäisesti. Opinnoissa tarvittavien laitteiden ja ohjelmistojen käytön osaaminen -opintojakso kartuttaa osaamistasi 1 osp verran. Sovi oman opettajasi tai oposi kanssa osaamisen tunnistamisesta ja tunnustamisesta.

Arviointi/arvioinnin perusteet

Tarkemmat arviointikriteerit löydät ePerusteista. Tässä linkki viestintä- ja vuorovaikutusosaamisen ePerusteisiin . Valitse listasta Toiminta digitaalisessa ympäristössä osa-alue, jolloin näet tarkemmin osaamistavoitteet.

Toiminta digitaalisessa ympäristössä -osa-alue arvioidaan asteikolla 1-5, jossa

- 1 on tyydyttävä arvosana
- 2 on tyydyttävä arvosana
- 3 on hyvä arvosana
- 4 on hyvä arvosana
- 5 on kiitettävä arvosana.

Tämän verkkomateriaalin tehtävät arvioidaan tämän asteikon mukaisesti.

Osaamisen kerryttäminen opintojaksolla

Tämä osio koostuu seuraavista teemoista:

1. Mihin tarvitsen digitaitoja?
2. Turvallisesti digimaailmassa
3. Seuraa opintojasi Wilmassa
4. Modernit digityövälineet Office 365:ssa
5. Digitaalinen oppiminen Moodlessa
6. Etsivä löytää - tiedonhaun perusteet
7. Omat oikeuteni internetissä
8. Itsearviointi ja palaute

Opettajalle:

Voit hyödyntää tätä materiaalia CC-BY-NC-SA -lisenssin mukaisesti opetuksessasi. Lue lisää CC-lisensseistä.